ອະດີດຫົວໜ້າ ອົງການ ສປຊ ຊອກຫາຊ່ອງທາງແກ້ໄຂ ວິກິດການໃນມຽນມາ
ທ່ານບານ ກີ ມູນ ອະດີດເລຂາທິການໃຫຍ່ ອົງການສະຫະປະຊາດ ຊອກຫາຊ່ອງທາງແກ້ໄຂ ວິກິດການໃນມຽນມາ ແຕ່ໄດ້ຖືກປະຕິເສດ ບໍ່ໃຫ້ເຂົ້າໄປຢ້ຽມຢາມປະເທດດັ່ງກ່າວ.
ອະດີດເລຂາທິການໃຫຍ່ສະຫະປະຊາຊາດ ທ່ານບານ ກີ ມູນ ໄດ້ປະນາມຢ່າງແຂງຂັນ ຕໍ່ການນອງເລືອດ ຢູ່ໃນມຽນມາ ໃນວັນຈັນວານນີ້ ໂດຍຮຽກຣ້ອງໃຫ້ ສະພາຄວາມໝັ້ນ ຄົງ ສະຫະປະຊາຊາດ ແລະອາຊຽນ (ASEAN) ຊຶ່ງເປັນອົງ ການຈັດຕັ້ງຢູ່ໃນຂົງເຂດ ເອົາບາດກ້າວຮ່ວມກັນເພື່ອປ້ອງກັນ “ການກໍ່ໂທດກຳ” ແລະການເພີ້ມທະວີຄວາມຮຸນ ແຮງຕື່ມຂຶ້ນ ທ່ານບານ ໄດ້ກ່າວຕໍ່ກອງປະຊຸມລະດັບສູງຂອງສະພາຄວາມໝັ້ນຄົງສະຫະປະຊາຊາດ ທີ່ໄດ້ເນັ້ນໜັກການຮ່ວມມືລະຫວ່າງ ສະຫະປະຊາຊາດ ແລະບັນດາ ອົງການຈັດຕັ້ງ ຢູ່ ໃນຂົງເຂດ ເຊັ່ນອາຊຽນ(ASEAN) ໂດຍກ່າວວ່າ “ຂ້າພະ ເຈົ້າຂໍປະນາມການໃຊ້ກຳລັງ ທີ່ຮ້າຍແຮງຕໍ່ພວກພົນລະເຮືອນ ແລະກັກຂັງທີ່ປຶກ ສາຂອງປະເທດ ທ່ານນາງອອງ ຊານ ຊູ ຈີ ແລະປະທານາທິບໍດີທ່ານວິນ ມິນ ພ້ອມທັງພວກປະທ້ວງຫຼາຍພັນຄົນ ” ປະເທດມຽນມາໄດ້ເກີດຄວາມວຸ້ນວາຍ ແລະຄວາມຮຸນແຮງນັບແຕ່ທະຫານໄດ້ ປະຕິເສດ ບໍ່ຍອມຮັບເອົາຜົນການເລືອກຕັ້ງ ໃນເດືອນພະຈິກປີກາຍນີ້ ແລະໄດ້ ໂຄ່ນລົ້ມລັດຖະບານ ພົນລະເຮືອນໃນວັນທີ 1 ກຸມພາທີ່ຜ່ານມາ ເຂົາເຈົ້າໄດ້ກັກຂັງຜູ້ນຳທີ່ແທ້ຈິງ ທ່່ານນາງ ອອງ ຊານ ຊູ ຈີ ແລະບັນດາເຈົ້າ ໜ້າທີ່ຂັ້ນສູງຂອງພັກສັນນິບາດແຫ່ງຊາດເພື່ອປະຊາທິ ປະໄຕ (NLD ) ກຸ່ມປົກ ປ້ອງສິດທິມະນຸດກ່າວວ່າ ພົນລະເຮືອນຫຼາຍກວ່າ 700 ຄົນ ຮວມ ທັງພວກເດັກ ນ້ອຍຫຼາຍສິບຄົນ ໄດ້ຖືກຂ້າຕາຍຢູ່ຕາມຖະໜົນ ແລະຢູ່ໃນບ້ານເຮືອນຂອງ ເຂົາ ເຈົ້າໃນການປາບປາມພວກປະທ້ວງຂອງທະຫານ ທ່ານບານ ອະດີດລັດຖະມົນຕີຕ່າງປະເທດເກົາຫຼີໃຕ້ ແລະປັດຈຸບັນນີ້ເປັນສະມາຊິກຄົນ ນຶ່ງຂອງຜູ້ອາວຸໂສ ໄດ້ຊ່ວຍແນະນຳມຽນມາ ເຂົ້າສູ່ເສັ້ນທາງປະຊາທິປະ ໄຕ ໃນລະຫວ່າງ ທີ່ທ່ານເປັນຫົວໜ້າອົງການສະຫະປະຊາຊາດ ທ່ານກ່າວວ່າ ທ່ານກຳລັງຊອກຫາການ ແກ້ໄຂວິກິດການ ໂດຍຍື່ນມືຫາພວກທະຫານເພື່ອອະ ນຸຍາດ ໃຫ້ທ່ານໄປຢ້ຽມຢາມປະ ເທດດັ່ງກ່າວແຕ່ການຮ້ອງຂໍຂອງທ່ານໄດ້ຖືກ ປະຕິເສດ